CELEX: 32015D1345
Language: da
Date: 2015-07-31 00:00:00
Title: Kommissionens gennemførelsesafgørelse (EU) 2015/1345 af 31. juli 2015 om offentliggørelse af referencerne for standarderne for snore og bændler på børnetøj, for lifte og stativer, for sikkerhedsgitre og for pusleborde til privat brug i Den Europæiske Unions Tidende i henhold til Europa-Parlamentets og Rådets direktiv 2001/95/EF (EØS-relevant tekst)

4.8.2015   
            
            
               DA
            
            
               Den Europæiske Unions Tidende
            
            
               L 207/73
            
         KOMMISSIONENS GENNEMFØRELSESAFGØRELSE (EU) 2015/1345
   af 31. juli 2015
   om offentliggørelse af referencerne for standarderne for snore og bændler på børnetøj, for lifte og stativer, for sikkerhedsgitre og for pusleborde til privat brug i Den Europæiske Unions Tidende i henhold til Europa-Parlamentets og Rådets direktiv 2001/95/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om almindelig produktsikkerhed (1), særlig artikel 4, stk. 2, første afsnit, og
   ud fra følgende betragtninger:
   
               (1)
            
            
               I artikel 3, stk. 1, i direktiv 2001/95/EF fastsættes det, at producenter kun må markedsføre sikre produkter.
            
         
               (2)
            
            
               I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikke-bindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4 har offentliggjort referencer i Den Europæiske Unions Tidende.
            
         
               (3)
            
            
               I henhold til artikel 4, stk. 1, i direktiv 2001/95/EF udarbejdes europæiske standarder af europæiske standardiseringsorganer på grundlag af mandater fra Kommissionen.
            
         
               (4)
            
            
               I henhold til artikel 4, stk. 2, i direktiv 2001/95/EF offentliggør Kommissionen referencerne for sådanne standarder.
            
         
               (5)
            
            
               Kommissionen gav den 27. november 2000 Den Europæiske Standardiseringsorganisation (CEN) mandat M/309 til at fastsætte europæiske sikkerhedsstandarder vedrørende risikoen for kvælning, skade og for at komme i klemme forårsaget af snore og bændler på børnetøj.
            
         
               (6)
            
            
               Som svar på Kommissionens mandat vedtog CEN standard EN 14682:2014 »Sikkerhed ved børnetøj — Snore og bændler på børnetøj — Specifikationer«, som erstatter standard EN 14682:2007. Standard EN 14682:2014 opfylder mandat M/309 og er i overensstemmelse med det almindelige sikkerhedskrav i direktiv 2001/95/EF. Referencen hertil bør derfor afløses af referencen for EN 14682:2007 og offentliggøres i Den Europæiske Unions Tidende.
            
         
               (7)
            
            
               Den 16. december 1997 udstedte Kommissionen mandat M/264 til CEN og Den Europæiske Komité for Elektroteknisk Standardisering (Cenelec) inden for forbrugersikkerhed i forbindelse med småbørnsartikler.
            
         
               (8)
            
            
               Som svar på Kommissionens mandat vedtog CEN standard EN 1466:2014 »Børneomsorgsprodukter — Lifte og stativer — Sikkerhedskrav og prøvningsmetoder«, som erstatter standard EN 1466:2004. Standard EN 1466:2014 opfylder mandat M/264 og er i overensstemmelse med det almindelige sikkerhedskrav i direktiv 2001/95/EF. Referencen hertil bør derfor afløses af referencen for EN 1466:2004 og offentliggøres i Den Europæiske Unions Tidende.
            
         
               (9)
            
            
               Som svar på mandat M/264 CEN vedtog standard EN 1930:2011 »Børneomsorgsprodukter — Sikkerhedsgitre — Sikkerhedskrav og prøvningsmetoder« og standard EN 12221-1:2008 + A1:2013 »Børneomsorgsprodukter — Pusleborde til privat brug — Del 1: Sikkerhedskrav« og standard EN 12221-2:2008 + A1:2013 »Børneomsorgsprodukter — Pusleborde til privat brug — Del 2: Prøvningsmetoder«.
            
         
               (10)
            
            
               De europæiske standarder EN 1930:2011, EN 12221-1:2008 + A1:2013 og EN 12221-2:2008 + A1:2013 opfylder mandat M/264 og er i overensstemmelse med det almindelige sikkerhedskrav i direktiv 2001/95/EF. Referencerne herfor bør derfor offentliggøres i Den Europæiske Unions Tidende.
            
         
               (11)
            
            
               Foranstaltningerne i denne afgørelse er i overensstemmelse med udtalelsen fra det udvalg, der er nedsat ved direktiv 2001/95/EF —
            
         VEDTAGET DENNE AFGØRELSE:
   Artikel 1
   Referencerne for følgende standarder offentliggøres i C-udgaven af Den Europæiske Unions Tidende:
   
               a)
            
            
               EN 14682:2014 »Sikkerhed ved børnetøj — Snore og bændler på børnetøj — Specifikationer«
            
         
               b)
            
            
               EN 1466:2014 »Børneomsorgsprodukter — Lifte og stativer — Sikkerhedskrav og prøvningsmetoder«
            
         
               c)
            
            
               EN 1930:2011 »Børneomsorgsprodukter — Sikkerhedsgitre — Sikkerhedskrav og prøvningsmetoder«
            
         
               d)
            
            
               EN 12221-1:2008 + A1:2013 »Børneomsorgsprodukter — Pusleborde til privat brug — Del 1: Sikkerhedskrav«
            
         
               e)
            
            
               EN 12221-2:2008 + A1:2013 »Børneomsorgsprodukter — Pusleborde til privat brug — Del 2: Prøvningsmetoder«.
            
         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 31. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 11 af 15.1.2002, s. 4.